**Studenac pokrenuo projekt Kodira<ONA> kojim potiče izvrsnost žena u području prediktivne analitike**

*Projekt Kodira<ONA> i istoimeni nagradni natječaj namijenjen je svim ženama koje posjeduju osnovno znanje o prediktivnoj analitici i programskim jezicima*

**Zagreb, 6. ožujka 2023. –** Studenac, jedan od vodećih maloprodajnih lanaca i lanac s najvećom mrežom trgovina u Hrvatskoj, prepoznaje važnost osnaživanja žena **u području digitalne tehnologije i analitike podataka.** Naime, kroz svoj centar izvrsnosti Studenac Digital, posvećen inovacijama i prediktivnoj analitici, Studenac u svom poslovanju koristi prediktivnu analitiku kako bi što uspješnije odgovorio na potrebe svojih kupaca, a cjelokupno poslovanje učinio još agilnijim i učinkovitijim.

U želji da osnaži njihove ambicije, te podijeli svoje znanje i iskustvo i nagradi izvrsnost, **Studenac je pokrenuo projekt i istoimeni natječaj Kodira<ONA>,** te poziva sve žene da sudjelovanjem u natječaju pokažu svoje znanje iz područja **prediktivne analitike** i osvoje vrijednu nagradu. Naime, ona natjecateljica koja pokaže znanje i inovativnost u pristupu te precizno riješi natječajni zadatak, osvojit će **program mentorstva u Studencu s timom Studenac Digitala sa sjedištem u Zagrebu, u trajanju do šest tjedana.**

Prijave na natječaj otvaraju se **8. ožujka,** simbolično **na Međunarodni dan žena**, a prijaviti se može isključivo pojedinačno ispunjavanjem prijavnog obrasca na službenoj mrežnoj stranici projekta - [www.studenac.hr/kodiraona/](http://www.studenac.hr/kodiraona/). Preduvjet uspješno riješenog zadatka je osnovno znanje u području prediktivne analitike te poznavanje nekog od programskih jezika.

„*Prema istraživanju Eurostata iz 2022. o broju zaposlenih s ICT obrazovanjem u Europskoj Uniji, broj žena koje se odlučuju na obrazovanje i karijeru u području digitalne tehnologije i analitike podataka i dalje je manji u odnosu na muškarce. Taj nas je podatak inspirirao za pokretanje ovog projekta jer želimo potaknuti snažne i pametne žene te nagraditi njihovu izvrsnost. Ovim putem pozivamo sve žene koje imaju osnovno znanje iz područja prediktivne analitike da se prijave i sudjeluju u projektu, jer je ovo uistinu jedinstvena prilika da iskuse kako izgleda jedan od zadataka data tima u maloprodajnom sektoru“,* **objasnila je Nina Mimica, članica Uprave za inovacije u Studencu.**

Inače, **okosnicu Studenac Digitala čini tim data inženjera i data znanstvenika**. Oni se bave različitim analizama podataka o kupcima, proizvodima i njihovim kupovnim navikama, a sve kako bi stekli dublji uvid u ponašanja i potrebe kupaca. Tim Studenac Digitala tijekom šest tjedana pobjednici će, kroz program mentorstva, pokazati sve izazove i mogućnosti primjene prediktivne analitike unutar dinamičnog maloprodajnog sektora. To je jedinstvena prilika da pobjednica ovog natječaja sa Studenac timom *data* inženjera i *data* znanstvenika radi na projektima iz područja prediktivne analitike s ciljem unapređenja poslovanja i optimizacije poslovnih procesa jednog od vodećih maloprodajnih lanaca u Hrvatskoj. Uz njih će dobiti priliku dodatno nadograditi svoje postojeće znanje, sudjelovati u dnevnim zadacima tima i osjetiti **kako izgleda radni dan *data* znanstvenika i *data* inženjera u Studencu**.

Sve informacije o projektu, natječajnom zadatku i načinu prijave moguće je pronaći na sljedećoj **poveznici** - [**www.studenac.hr/kodiraona/**](http://www.studenac.hr/kodiraona/)**.**

**Kontakt za medije:**

Corrina Filipović, Pragma komunikacije za Studenac

+385 91 3772 462

[studenac@pragma.hr](mailto:studenac@pragma.hr)

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, te je sada prisutan u 15 županija i Zagrebu. Studenac trenutačno zapošljava više od 5500 djelatnika, ima gotovo 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).